EVROPSKA KOMISIJA Bruselj, 12.2.2021 COM(2021) 57 final POROČILO KOMISIJE EVROPSKEMU PARLAMENTU IN SVETU o izvajanju pooblastil za sprejemanje delegiranih aktov, dodeljenih Komisiji, v skladu z Uredbo (EU) 2016/429 o prenosljivih boleznih živali („Pravila o zdravju živali“)



POROČILO KOMISIJE EVROPSKEMU PARLAMENTU IN SVETU o izvajanju pooblastil za sprejemanje delegiranih aktov, dodeljenih Komisiji, v skladu z Uredbo (EU) 2016/429 o prenosljivih boleznih živali („Pravila o zdravju živali“) 1.UVOD Uredba (EU) 2016/429 o prenosljivih boleznih živali („Pravila o zdravju živali“) je bila sprejeta leta 2016. Ta uredba je začela veljati 21. aprila 2016 in se uporablja od 21. aprila 2021. Uredba nadomešča celotno popolnoma usklajeno zakonodajo o zdravju živali (39 direktiv in uredb) ter zagotavlja preprostejši in prožnejši regulativni okvir, hkrati pa zagotavlja pristop, ki bolj temelji na tveganju, za določanje zahtev za zdravstveno varstvo živali, povečanje pripravljenosti na bolezen, preprečevanje in obvladovanje naštetih prenosljivih bolezni. Poleg tega pojasnjuje vlogo različnih akterjev na področju zdravja živali in odpira možnosti za zmanjšanje upravnega bremena za kmete, druge izvajalce dejavnosti in pristojne organe, ne da bi se pri tem ogrozil zdravstveni status živali v Uniji. Poleg tega zagotavlja primernejša orodja za obvladovanje kriznih razmer (npr. porajajoče se bolezni) ali za obravnavanje posebnih tveganj (npr. odpornosti proti antimikrobikom) in pomaga zmanjšati gospodarske izgube zaradi izbruhov bolezni. V skladu z njenimi določbami se na Komisijo prenesejo pooblastila za sprejemanje velikega števila izvedbenih in delegiranih aktov. Komisiji nalaga tudi obveznost, da sozakonodajalcu poroča o izvajanju prenesenih pooblastil, ki jih vsebuje. 2.PRAVNA PODLAGA To poročilo zahteva člen 264(3) Uredbe (EU) 2016/429. V skladu s to določbo se pooblastilo za sprejemanje delegiranih aktov iz nje prenese na Komisijo za petletno obdobje od 20. aprila 2016 in Komisija mora pripraviti poročilo o pooblastilu najpozneje devet mesecev pred iztekom petletnega obdobja. V skladu s členom 264(3) je Komisija pooblaščena za sprejemanje delegiranih aktov iz člena 3(5), člena 5(2) in (4), člena 14(3), člena 16(2), člena 18(3), člena 20(3), člena 29, člena 31(5), člena 32(2), člena 37(5), člena 39, člena 41(3), člena 42(6), člena 47(1), člena 48(3), člena 53(2), člena 54(3), člena 55(2), člena 58(2), člena 63, člena 64(4), člena 67, člena 68(2) in (3), člena 70(3), člena 72(2), člena 73(3), člena 74(4), člena 76(5), člena 77(2), člena 87(3), člena 94(3), člena 97(2), člena 101(3), člena 106(1), člena 109(2), člena 118(1) in (2), člena 119(1), člena 122(1) in (2), člena 125(2), člena 131(1), člena 132(2), člena 135, člena 136(2), člena 137(2), člena 138(3), člena 139(4), člena 140, člena 144(1), člena 146(1), člena 147, člena 149(4), člena 151(3), člena 154(1), člena 156(1), člena 160(1) in (2), člena 161(6), člena 162(3) in (4), člena 163(5), člena 164(2), člena 165(3), člena 166(3), člena 167(5), člena 168(3), člena 169(5), člena 176(4), člena 181(2), člena 185(5), člena 189(1), člena 192(2), člena 197(3), člena 200(3), člena 201(3), člena 202(3), člena 203(2), člena 204(3), člena 205(2), člena 211(1), člena 213(1), člena 214, člena 216(4), člena 218(3), člena 221(1), člena 222(3), člena 223(6), člena 224(3), člena 228(1), člena 230(3), člena 234(2), člena 237(4), člena 239(2), člena 240(2), člena 241(2), člena 242(2), člena 245(3), člena 246(3), člena 249(3), člena 252(1), člena 254, člena 263, člena 271(2), člena 272(2), člena 279(2) ter člena 280(4) Uredbe (EU) 2016/429. Člen 264(3) te Uredbe določa, da se prenos pooblastila samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja, medtem ko člen 264(4) določa, da lahko Evropski parlament ali Svet kadar koli prekliče prenos pooblastila. 3.IZVAJANJE POOBLASTILA V obdobju poročanja je Komisija izvajala svoja prenesena pooblastila s sprejetjem naslednjih delegiranih aktov: ·Delegirana uredba Komisije (EU) 2018/1629 z dne 25. julija 2018 o spremembi seznama bolezni iz Priloge II k Uredbi (EU) 2016/429 Evropskega parlamenta in Sveta o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“); ·Delegirana uredba Komisije (EU) 2019/2035 z dne 28. junija 2019 o dopolnitvi Uredbe (EU) 2016/429 Evropskega parlamenta in Sveta glede pravil za obrate, ki gojijo kopenske živali, in valilnice ter za sledljivost nekaterih gojenih kopenskih živali in valilnih jajc; ·Delegirana uredba Komisije (EU) 2020/686 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede odobritve obratov z zarodnim materialom ter zahtev za sledljivost in zdravstveno varstvo živali pri premikih zarodnega materiala nekaterih gojenih kopenskih živali znotraj Unije; ·Delegirana uredba Komisije (EU) 2020/688 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta v zvezi z zahtevami za zdravstveno varstvo živali pri premikih kopenskih živali in valilnih jajc znotraj Unije; ·Delegirana uredba Komisije (EU) 2020/689 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede pravil za spremljanje, programe izkoreninjenja in status prost nekaterih bolezni s seznama in porajajočih se bolezni; ·Delegirana uredba Komisije (EU) 2020/687 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede pravil za preprečevanje in obvladovanje nekaterih bolezni s seznama;

·Delegirana uredba Komisije (EU) 2020/691 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za obrate akvakulture in prevoznike vodnih živali; ·Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu; ·Delegirana uredba Komisije (EU) 2020/990 z dne 28. aprila 2020 o dopolnitvi Uredbe (EU) 2016/429 Evropskega parlamenta in Sveta v zvezi z zahtevami glede zdravja živali in spričeval pri premikih vodnih živali in proizvodov živalskega izvora iz vodnih živali znotraj Unije; ·Delegirana uredba Komisije (EU) 2020/2154 z dne 14. oktobra 2020 o dopolnitvi Uredbe (EU) 2016/429 Evropskega parlamenta in Sveta glede zahtev v zvezi z zdravstvenim varstvom živali, veterinarskimi spričevali in uradnim obveščanjem o premikih proizvodov živalskega izvora iz kopenskih živali znotraj Unije. Do zdaj je Komisija uporabila 83 od 110 prenosov pooblastil za sprejemanje delegiranih aktov, kot je določeno v Uredbi (EU) 2016/429. Nekatera od teh prenesenih pooblastil so bila združena v en delegiran akt, v katerem so pravila vsebinsko povezana. Zaradi enostavnosti in preglednosti ter da se olajša učinkovita uporaba pravil in prepreči podvajanje, se je združitev v en akt namesto več navzkrižno ločenih aktov štela za nujno. Spodnja tabela prikazuje, kateri akti vsebujejo posebne ukrepe, sprejete v skladu z ustreznimi prenosi pooblastil iz Uredbe (EU) 2016/429. Delegirani akt Prenosi pooblastil iz Uredbe (EU) 2016/429 Delegirana uredba Komisije (EU) 2018/1629 z dne 25. julija 2018 o spremembi seznama bolezni iz Priloge II k Uredbi (EU) 2016/429 Evropskega parlamenta in Sveta o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) Člen 5(2) in (4) Delegirana uredba Komisije (EU) 2019/2035 z dne 28. junija 2019 o dopolnitvi Uredbe (EU) 2016/429 Evropskega parlamenta in Sveta glede pravil za obrate, ki gojijo kopenske živali, in valilnice ter za sledljivost nekaterih gojenih kopenskih živali in valilnih jajc Člen 3(5), člen 87(3), člen 94(3), člen 97(2), člen 101(3), člen 106(1), člen 118(1) in (2), člen 119(1), člen 122(2), člen 271(2) in člen 279(2) Delegirana uredba Komisije (EU) 2020/686 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede odobritve obratov z zarodnim materialom ter zahtev za sledljivost in zdravstveno varstvo živali pri premikih zarodnega materiala nekaterih gojenih kopenskih živali znotraj Unije Člen 94(3), člen 97(2), člen 101(3), člen 106(1), člen 122(1) in (2), člen 131(1), člen 160(1) in (2), člen 161(6), člen 162(3) in (4), člen 163(5), člen 164(2), člen 165(3) in člen 279(2) Delegirana uredba Komisije (EU) 2020/688 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta v zvezi z zahtevami za zdravstveno varstvo živali pri premikih kopenskih živali in valilnih jajc znotraj Unije Člen 3(5), člen 125(2), člen 131(1), člen 132(2), člen 135, člen 136(2), člen 137(2), člen 140, člen 144(1), člen 146(1), člen 147, člen 149(4), člen 154(1), člen 156(1), člen 160, člen 162(3) in (4), člen 163(5)(b) in (c) ter člen 164(2) Delegirana uredba Komisije (EU) 2020/687 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede pravil za preprečevanje in obvladovanje nekaterih bolezni s seznama Člen 47(1), člen 53(2), člen 54(3), člen 55(2), člen 58(2), prvi odstavek člena 63, člen 64(4), prvi odstavek člena 67, člen 68(3), člen 70(3), člen 72(2), člen 73(3), člen 74(4), člen 76(5), člen 77(2) in člen 272(2) Delegirana uredba Komisije (EU) 2020/689 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede pravil za spremljanje, programe izkoreninjenja in status prost nekaterih bolezni s seznama in porajajočih se bolezni Člen 29, člen 31(5), člen 32(2), člen 37(5), člen 39, člen 41(3), člen 42(6) in člen 280(4) Delegirana uredba Komisije (EU) 2020/691 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za obrate akvakulture in prevoznike vodnih živali Člen 176(4), člen 181(2), člen 185(5), člen 189(1) in člen 279(2) Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu Člen 234(2), člen 237(4) in člen 239(2) Delegirana uredba Komisije (EU) 2020/990 z dne 28. aprila 2020 o dopolnitvi Uredbe (EU) 2016/429 Evropskega parlamenta in Sveta v zvezi z zahtevami glede zdravja živali in spričeval pri premikih vodnih živali in proizvodov živalskega izvora iz vodnih živali znotraj Unije Člen 192(2), člen 197(3), člen 201(3), člen 202(3), člen 205(2), člen 211(1), člen 213(1), člen 216(4), člen 218(3), člen 221(1), člen 222(3), člen 223(6) in člen 224(3) Delegirana uredba Komisije (EU) 2020/2154 z dne 14. oktobra 2020 o dopolnitvi Uredbe (EU) 2016/429 Evropskega parlamenta in Sveta glede zahtev v zvezi z zdravstvenim varstvom živali, veterinarskimi spričevali in uradnim obveščanjem o premikih proizvodov živalskega izvora iz kopenskih živali znotraj Unije. Člen 166(3), člen 168(3) in člen 169(5) Nekateri prenosi pooblastil iz Uredbe (EU) 2016/429 v obdobju poročanja niso bili uporabljeni iz spodaj pojasnjenih razlogov. ·Prenosi pooblastil iz člena 14(3) glede nalog, ki jih lahko pristojni organi prenesejo na veterinarje, ki niso uradni veterinarji, in člena 16(2) glede varnostnih ukrepov v laboratorijih, do zdaj niso bili uporabljeni. Vendar Komisija ocenjuje, da je treba nadaljevati pripravo posebnih aktov, ki bi zajemali te vidike, zlasti ob upoštevanju izkušenj pri praktični uporabi novih pravil. ·Do zdaj prenosi pooblastil iz členov 18(3) in 20(3) v zvezi s prijavljanjem in poročanjem bolezni niso bili uporabljeni. Ko bo Uredba (EU) 2016/429 začela veljati, bodo na njeni podlagi morda potrebna pravila za obravnavanje morebitnih težav glede izvajanja, ki se lahko pojavijo v državah članicah, ali za Komisijo. Komisija bo ocenila, ali je treba v zvezi s tem ukrepati glede na izkušnje s praktično uporabo novih pravil. Enako velja za prenose pooblastil iz člena 68(3) o ponovni pridobitvi statusa prost bolezni za nekatere bolezni živali, člena 151(3) o lastnem deklaracijskem dokumentu za kopenske živali in člena 167(5) v zvezi z odstopanji od obveznosti glede veterinarskih spričeval za premike proizvodov živalskega izvora. ·Z uporabo prenosa pooblastila iz člena 48(3) se razvija delegirani akt o bankah antigenov, cepiv in diagnostičnih reagentov Unije, ki naj bi bil sprejet leta 2021. ·Prenos pooblastila iz člena 109(2) v zvezi z vnosom informacij, ki se nanaša na beleženje informacij v računalniško zbirko podatkov o živalskih vrstah, razen tistih iz osnovne uredbe, ni bil uporabljen. Vendar bi ga bilo treba razširiti, tako da bo Komisija lahko določila zahteve za računalniško zbirko podatkov za te živalske vrste, če ali kadar se bo taka potreba pojavila v prihodnosti. V skladu s to določbo Komisija nenehno ocenjuje, da je treba nadaljevati pripravo delegiranega akta za določitev takih zahtev. ·Prenosi pooblastil za posebne vrste premikov kopenskih živali iz členov 138 in 139 niso bili uporabljeni. Vendar bodo morda po datumu začetka uporabe Uredbe (EU) 2016/429 potrebna taka pravila, ki zagotavljajo več podrobnosti, če se pojavijo težave pri izvajanju teh določb. Podobni pogoji veljajo za prenose pooblastil iz členov 200 in 204 glede določenih vrst premikov vodnih živali ter iz člena 214 glede pravil za veterinarsko spričevalo za posebne vrste premikov vodnih živali. Komisija bo nenehno ocenjevala, ali je treba v zvezi s tem ukrepati glede na izkušnje s praktično uporabo novih pravil. ·Do zdaj prenos pooblastila iz člena 228, ki Komisiji omogoča, da določi zahteve za zdravstveno varstvo „drugih živali“, tj. živali, ki niso ne kopenske ne vodne živali, ni bil uporabljen. Komisija do zdaj še ni ukrepala, vendar bi morala biti sposobna določiti pravila za zdravje živali za take živali (npr. plazilce, dvoživke), kadar zdravstveno tveganje zahteva natančnejša ali določena pravila za sledljivost, preprečevanje ali obvladovanje bolezni za take vrste. ·Prenos pooblastila iz člena 230(3) v zvezi z omejevanjem držav članic, da sestavijo sezname tretjih držav, iz katerih lahko dovolijo vstop določenega blaga v Unijo, če seznami ne bodo sestavljeni v zakonodaji Unije, do zdaj ni bil uporabljen. Seznami tretjih držav za vse blago v zakonodaji Unije niso pripravljeni. Komisija mora zbrati več izkušenj o praktični uporabi novih pravil, preden se odloči za pripravo takih aktov. ·Prenosi pooblastil iz členov 240 do 242 dajejo Komisiji pristojnost za določitev posebnih zaščitnih in preventivnih ukrepov na ravni Unije, vključno z biološko zaščito, v zvezi z vstopom nekaterih proizvodov in prevoznih sredstev v Unijo. Ti prenosi pooblastil so pomembni, saj ponujajo možnost, da se taka pravila v prihodnosti pripravijo, da se prepreči širjenje bolezni živali v EU, in prispevajo h krepitvi biološke zaščite na zunanjih mejah EU. ·Prenosi pooblastil iz dela VI (členi 245 do 254) Uredbe (EU) 2016/429 o netrgovskih premikih hišnih živali niso bili uporabljeni. V skladu s členom 277 se bodo pravila iz dela VI uporabljala šele po 21. aprilu 2026. Komisija bo ta pooblastila uporabila, ko se bo začel uporabljati del VI. ·Prenos pooblastil iz člena 263 za spremembo Priloge III k Uredbi (EU) 2016/429 v obdobju poročanja ni bil uporabljen, saj ni bilo taksonomskih sprememb, ki bi upravičevale tako spremembo. Take taksonomske spremembe se lahko pojavijo kadar koli in Komisija se bo morda morala ustrezno odzvati in uvesti potrebne spremembe. 4.ZAKLJUČEK